ב-27 ביולי 2018, לאחר הפסקה של שנה חזר למוזיקה והשתתף בקליפ "No Brainer"של די. ג'יי. חאלד עם צ'אנס הראפר ו־Quavo, בדומה לשיתוף הפעולה בשירם הקודם I'm the One. וב-25 במרץ 2019, ביבר הודיע כי הוא לוקח הפסקה מהמוזיקה כדי להקים משפחה יחד עם חברתו היילי בולדווין. כמה ימים לפני 18 באפריל 2019, ליל דיקי הודיע ברשת החברתית שהוא עומד להוציא לאור סינגל חדש הנקרא "Earth" ובו ביבר מתארח. ביבר גם הצהיר זאת באמצעות פוסט באינסטגרם, והשיר יצא לאור ב-18 באפריל 2019. בקליפ ניתן לראות את ביבר כבבון. ב-10 במאי 2019, הזמר הבריטי אד שירן וביבר הוציאו את הסינגל "i don't care" מתוך אלבומו השישי של שירן. הצמד שיתף פעולה בעבר, כששירן כתב יחד עם ביבר את השיר "Love Yourself" של ביבר משנת 2015, ואת השיר "cold water" של מייג'ור לייזר משנת 2016, בו הופיע ביבר. "i don't care" הפך ללהיט עולמי והגיע למקום הראשון ב-26 מדינות, בעודו מגיע למקום השני בארצות הברית. בהמשך הופיע ביבר ברמיקס לסינגל הפריצה של בילי אייליש "Bad Guy", שיצא ב-11 ביולי 2019. ב-4 באוקטובר 2019, ביבר וצמד מוזיקת הקאנטרי דן + שי הוציאו את השיר "10,000 houers", והגיעו למקום הראשון ארבעה פעמים במצעד הבילבורד בארצות הברית. ב-25 במרץ 2019, ביבר הודיע באמצעות אינסטגרם כי הוא ייקח הפסקה מהמוזיקה כדי לתקן "נושאים שורשיים עמוקים" שהוא התמודד איתם. עם זאת, מאוחר יותר הוא הודיע כי אלבום האולפן החמישי עתיד לצאת בפסטיבל Coachella Valley 2019. ב-24 בדצמבר 2019 ביבר הודיע באמצעות קליפ קצר בשם "bieber2020" כי יוציא את אלבום האולפן החמישי שלו ויצא לסיבוב ההופעות הרביעי שלו בשנת 2020. הסינגל הראשון של האלבום, "yummy", יצא ב-3 בינואר 2020. הוא הופיע לראשונה במקום השני ב-Billboard Hot 100. ב-31 בדצמבר 2019 ביבר פרסם גם טריילר שהכריז על סדרת הסרטים התיעודיים שלו ב-YouTube Originals, שעלתה לאוויר החל מ-27 בינואר 2020. ב-28 בינואר 2020, במהלך אירוחו בתוכנית של אלן דג'נרס, ביבר אישר את תאריך יציאת אלבום האולפן החמישי שלו, Changes, ל-14 בפברואר 2020. באותו יום הוא גם הוציא סינגל תדמיתי לאלבום, "Get Me" ובו הזמרת קלאני. ב-7 בפברואר הוציא ביבר את "Intentions" (בהשתתפות קוואבו) כסינגל השני מתוך האלבום. השיר הגיע למקום החמישי ב-Billboard Hot 100. האלבום "changes" פורסם ב-14 בפברואר, יום האהבה, והופיע לראשונה במקום הראשון בבילבורד 200, אלבומו השביעי בארצות הברית. ב-27 בינואר 2020, בבכורה של הסדרה התיעודית של ביבר ביוטיוב, ביבר הכריז על סינגל חדש, "לה בומבה", בו יופיע הזמר הקולומביאני ג'יי באלווין, בו ביבר ישיר באנגלית ובספרדית. ב-28 בפברואר 2020 הודלף קליפ מצילום הקליפ שכלל חלק מהשיר. ב-8 במאי 2020, הזמרת האמריקאית אריאנה גרנדה וביבר הוציאו את הסינגל "Stuck with U", שעמד בראש בילבורד הוט 100. ב-18 בספטמבר 2020 ביבר פרסם שיתוף פעולה עם צ'אנס הראפר שכותרתו "Holy", בו ביבר הכריז את תחילתו של עידן חדש שלו. השיא הגיע למקום השלישי ב-"Holy"."Billboard Hot 100" יהיה הסינגל הראשון מתוך אלבום האולפן השישי הקרוב של ביבר, Justice. ב-15 באוקטובר 2020 הוא הוציא את "Lonely", שיתוף פעולה עם בני בלנקו שיהיה הסינגל השני מתוך אלבום האולפן השישי הקרוב של ביבר, Justice. השיר זכה בשבחים רבים מהקהל הרחב והגיע למקומות הראשונים ב-31 מדינות. ביבר וג'יי באווין הוצגו ברמיקס לסינגל של "24kGoldn, "Mood, שיצא ב-6 בנובמבר 2020. ב-20 בנובמבר 2020, הוציאו שון מנדס וביבר את "Monster", לאלבום האולפן הרביעי של מנדס, Wonder. ב-1 בינואר 2021 הוציא ביבר את הסינגל השלישי "Anyone" מאלבום האולפן השישי שלו, Justice. ב-26 בפברואר 2021 ביבר הודיע כי אלבום האולפן השישי שלו Justice ייצא ב-19 במרץ 2021. ב-1 במרץ הוא הודיע כי הסינגל הרביעי של האלבום, "Hold On", ייצא ב-5 במרץ. ביבר התארח ב של הסדרה חברים, שיצא ב-27 במאי 2021.
הישגים בקריירה.
מספר רב של גרסאות כיסוי הוקלטו במשך השנים לשיריו, בין המבצעים הבולטים ניתן למנות את אריאנה גרנדה, הלסי, שון מנדס, טורי קלי, פלורנס אנד דה מאשין, ניאון טריז, קורט הוגו שניידר, Anthem Lights, קינה גרניס, Gardiner Sisters, מדילין פייג' ועוד.
תדמית ציבורית.
ביבר דורג ככוכב הלוהט ביותר של שנת 2009 על ידי מגזין J-14 האמן החדש הטוב ביותר על ידי MuchMusic.
רשתות חברתיות וסטרימינג.
ביבר מתחזק מספר חשבונות ברשתות החברתיות, בהם אינסטגרם, טוויטר, פייסבוק, יוטיוב, טיקטוק, סנאפצ'אט, ספוטיפיי, סאונדקלאוד ועוד. הוא נוהג לשתף בחלקם את חייו האישיים. נכון למאי 2022, החשבונות הנזכרים מונים יחד כ-638 מיליון עוקבים.
הוא האמן המושמע ביוטיוב בכל הזמנים עם כמות צפיות כוללות הגבוהים ביותר באתר לערוץ מוזיקה (53 מיליארד צפיות). בין השנים: 2016-2018, ערוץ היוטיוב של ביבר היה הערוץ השני עם מספר המנויים הגבוה באתר. נכון לאוגוסט 2022, 11 משיריו חצו את רף המיליארד צפיות באתר, ו-21 סרטונים עקפו את רף החצי מיליארד צפיות. מתוכם שלושה עקפו את רף ה-2 מיליארד ואחד את רף ה-3 מיליארד ביבר החזיק בשיא מספר המנויים ביוטיוב (כמוזיקאי) ממאי 2010 עד ספטמבר 2021 עם כ-66 מיליון מנויים. כיום ביבר ממוקם במקום הראשון כמוזיקאי סולו ביוטיוב מיוזיק, אחרי הלהקות בלאק פינק ו-BTS.
הקליפ לשיר שלו "Baby" משנת 2010 החזיק למעלה משנתיים במקום הראשון כסרטון הנצפה ביוטיוב, כן הוא הווידאו הרביעי בעל כמות ה"לא אהבתי" (והווידאו ה-16 בעל כמות ה"אהבתי") הגבוה ביותר באתר ובעבר במקום הראשון, ביבר אף התייחס לזאת בראיון לג'יימס קורדן.
ביבר דורג על ידי Celebuzz כאחד מכוכבי ה-YouTube הגדולים של העשור.
ב-2021 שבר את שיא ההשמעות החודשיות בספוטיפיי של כל הזמנים עם למעלה מ-94 מיליון מאזינים חודשיים. הוא ממוקם לרוב במקום הראשון במספר המאזינים החודשיים, ובמקום החמישי במספר העוקבים. ביבר האמן עם הכי הרבה שירים ברשימת השירים המושמעים ביותר בספוטיפיי, והיחיד עם 10 שירים שעברו את רף ה-1 מיליארד השמעות בפלטפורמה.
חשבון הטויטר של ביבר הוא השני במספר העוקבים לאחר הנשיא אובמה.
ברשת האינסטגרם הוא האמן הרביעי במספר העוקבים, וה-11 במספר ברשימה הכללית. בפייסבוק הוא האמן הרביעי במספר העוקבים, וה-20 ברשימה הכללית.
חיים אישיים.
מערכות יחסים.
בסוף שנת 2010, החל ביבר לצאת עם הזמרת האמריקאית סלינה גומז. מערכת יחסים זו נמשכה לסירוגין עד אוקטובר 2012.
בשנת 2011, השחקן האמריקאי סטיבן בולדווין, הפגיש את בתו, היילי בולדווין עם ג'סטין ומאז החלה ההיכרות בין השניים והם אף יצאו לתקופה קצרה ב־2016.
בחודשים אוגוסט - דצמבר של שנת 2016 ניהל מערכת יחסים מתוקשרת עם בתו של הזמר ליונל ריצ'י, סופיה ריצ'י.
באוקטובר 2017, הופיעו דיווחים על חידוש מערכת היחסים של גומז וביבר, ובסוף נובמבר השניים הודיעו שהם זוג, אך הם נפרדו שוב במרץ 2018. בתוכנית האירוח, המופע של אלן דג'נרס, אמר ביבר לאלן דג'נרס שאת הרבה מהשירים שלו הוא כתב על סלינה, כשמהמפורסמים שביניהם; Sorry ,Mark My Words ,?What Do You Mean.
ביולי 2018 הוא חידש את הקשר הזוגי עם בולדווין וב־7 ביולי 2018 השניים התארסו. הם קיבלו את רישיון הנישואים שלהם בספטמבר 2018 השניים מתגוררים בווטרלו, אונטריו שבקנדה. הם ערכו טקס חתונה נוסף ב-30 בספטמבר 2019 בדרום קרוליינה.
מצב נפשי.
ג'סטין שיתף בפומבי את מצבו הנפשי המעורער במספר הזדמנויות, הוא התמודד עם מספר אתגרים נפשיים כגון דיכאון, חרדה ואובדנות במהלך תקופת הקריירה שלו ואת סיבוב ההופעות השלישי שלו, Purpose World Tour, הוא סיים מוקדם מהמתוכנן עקב דיכאון ותשישות.
בשנת 2021, במהלך הסדרה התיעודית עליו , שיתף כי נהג להשתמש בכדורים כגון MDMA ופטריות הזיה בשלבים מסוימים בקריירה שלו והמצב אף הגיע למצבים בהם המאבטחים היו באים לבדוק את הדופק שלו בשנתו כדי לוודא שהוא בחיים.
מצב בריאותי.
בפברואר 2022 בתחילתו של סבב ההופעות הרביעי שלו, Justice World Tour, חלה בנגיף הקורונה ונאלץ לבצע שינויים במועדי ההופעות.
ב-7 ביוני 2022, בעיצומו של סבב ההופעות, חשף ביבר כי הוא חולה במחלת רמזי האנט, הגורמת לשיתוק הפנים, ויצר באז ותקשורת גדולה על המשך קיום סיבוב ההופעות, ב-19 ביולי, נודע כי ביבר החלים מהתסמונת והחל להופיע, הוא אישר את המשך סדר הופעותיו.
משפחתו.
לג'סטין ארבעה אחים מצד אביו, ג'רמי ביבר, שלושה מהם; ג'סמין (Jazmyn), ג'קסון (Jaxon) וביי (Bay) הם אחים-למחצה, ואחת, אלי רבלו (Allie Rebelo), היא אחות-חורגת ללא קשר ביולוגי. ג'סטין והיילי בקשר עם ג'רמי ועם כל ארבעת ילדיו וג'סטין אף נוהג לשתף מפגשים איתם בעמוד האינסטגרם שלו. בשנת 2011 השתתפו פטי מלט, ג'רמי, ג'קסון וג'סמין ביבר בסרט התיעודי "".
מועמדויות ופרסים.
לאורך הקריירה ביבר קיבל למעלה מ-600 מועמדויות וזכה בלמעלה מ-300 פרסים. ביניהם, 18 פרסים בטקס פרסי המוזיקה האמריקאית, שני פרסי גראמי (מתוך 24 מועמדויות), שני פרסי בריטי, פרס אחד של טקס פרסי הבמבי, 23 פרסים בטקס בחירת הנוער, 21 פרסים בטקס פרסי המוזיקה של MTV אירופה (אשר שבר את מספר הזכיות) ו-33 שיאי גינס.
היחידה הארצית לחקירת פשיעה בינלאומית וחמורה
אבי בן חמו
נמל התעופה הנסיכה יוליאנה